ΓΡΑΠΤΗ ΕΡΩΤΗΣΗ E-2549/02

υποβολή: Erik Meijer (GUE/NGL) προς την Επιτροπή

(12 Σεπτεμβρίου 2002)

Θέμα: Δημόσιες μεταφορές 1: η προσπελασιμότητα των πόλεων για τους τουρίστες και άλλους επισκέπτες μέσω καλύτερης πληροφόρησης και βελτιωμένου συστήματος έκδοσης εισιτηρίων

1. Γνωρίζει η Επιτροπή ότι στα κράτη μέλη της ΕΕ παρατηρούνται μεγάλες διαφορές μεταξύ των πόλεων όσον αφορά το βαθμό προσπελασιμότητας των τοπικών και περιφερειακών δημοσίων μεταφορών για τους επισκέπτες που καλούνται να τις χρησιμοποιήσουν αλλά δεν γνωρίζουν το δίκτυο, το σύστημα τιμολόγησης και έκδοσης εισιτηρίων ή τη γλώσσα της χώρας· Ορισμένες πόλεις έχουν μεριμνήσει για μια εξαιρετική πληροφόρηση και έναν ευχερέστατο εφοδιασμό με τα κατάλληλα εισιτήρια, ενώ σε άλλες πόλεις ο επισκέπτης έχει να επιλέξει μεταξύ του να περπατήσει, να πάρει ταξί, να εγκύψει σε μια εκτενή προκαταρκτική μελέτη του επιτόπιου δικτύου ή ναποστεί διάφορες δυσάρεστες εκπλήξεις και περιπέτειες, λόγου χάριν επειδή αγόρασε ανεπαρκές (και ως εκ τούτου άκυρο) ή πολύ ακριβό εισιτήριο για μια συγκεκριμένη διαδρομή ή επειδή έκανε λάθος στον προορισμό·

2. Συμμερίζεται η Επιτροπή την άποψη ότι θα πρέπει απαραιτήτως να αυξηθεί σε ευρωπαϊκό επίπεδο η προσπελασιμότητα των δικτύων αστικών δημοσίων μεταφορών για τους και άλλους επισκέπτες· Προς τούτο θα πρέπει να κληθούν οι δήμοι και οι επιχειρήσεις δημοσίων μεταφορών:

- να εγκαταστήσουν σε στρατηγικά σημεία χάρτες του δικτύου τους, επισημαίνοντας τα όρια της πόλης, τις ενδεχόμενες τιμολογιακές ζώνες, τους διαφόρους τύπους εισιτηρίων, καθώς και τα σημεία πώλησης,

- να θέσουν στη διάθεση του κοινού, τούτο δε στα στρατηγικά σημεία (σιδηροδρομικούς σταθμούς, μεγάλες πλατείες, γραφεία ΕΟΤ, πολυκαταστήματα, βιβλιοπωλεία, καταστήματα με αναμνηστικά, ξενοδοχεία, ξενώνες για νέους, κτλ.), ενημερωτικά φυλλάδια σχετικά με το δίκτυο, τις τιμολογιακές ζώνες, τους διαφόρους τύπους εισιτηρίων και τη διάρκεια ισχύς τους, τις ανταποκρίσεις, τις εκπτώσεις για παιδιά, ηλικιωμένους και ομάδες, καθώς και σχετικά με την τιμή των διαφόρων εισιτηρίων,

- να προτείνουν έναντι προσιτής τιμής κάρτες ελευθέρας για μία ή περισσότερες μέρες, οι οποίες να ισχύουν στο σύνολο του δικτύου,

- να εγκαταστήσουν αυτόματους διανομείς εισιτηρίων που να επιτρέπουν τον ταχύ, εύκολο και σε μόνιμη βάση εφοδιασμό με εισιτήρια παντός τύπου για μία ή περισσότερες διαδρομές·

Κοινή απάντησητου Κας de Palacio εξ ονόματος της Επιτροπήςστις γραπτές ερωτήσεις E-2549/02 και E-2550/02

(22 Οκτωβρίου 2002)

Η Επιτροπή γνωρίζει τα προβλήματα αυτά και συμφωνεί ότι πρέπει να εξεταστούν. Η εξεύρεση αποτελεσματικών λύσεων θα αποβεί προς όφελος των τουριστών και λοιπών επισκεπτών, των κατοίκων και του περιβάλλοντος.

Η Επιτροπή ενθαρρύνει ήδη ενεργά τις αρμόδιες αρχές και τους φορείς να αντιμετωπίσουν τα προβλήματα αυτά. Έχει δρομολογήσει ερευνητικά σχέδια για την εξεύρεση λύσεων· συνεργάστηκε με την Ευρωπαϊκή Επιτροπή Τυποποίησης για την ανάπτυξη ποιοτικών προτύπων στις δημόσιες μεταφορές βασιζόμενη στα πορίσματα των ερευνών αυτών· χρηματοδότησε την European Local Transport Information Service (ευρωπαϊκήπηρεσία πληροφοριών για τις τοπικές μεταφορές), μια ηλεκτρονική βάση δεδομένωνa ορθής πρακτικής(1)· ενθάρρυνε τη

δικτύωση μεταξύ των αρχών πόλεων σε ευρωπαϊκό επίπεδο για την αντιμετώπιση των εν λόγω προβλημάτων· και οργάνωσε την Citizens' Network Benchmarking Initiative (πρωτοβουλία συγκριτικής αξιολόγησης της λειτουργίας του δικτύου των πολιτών), στο πλαίσιο της οποίας οι αρχές και οι φορείς μελέτησαν λειτουργικά παραδείγματα ολοκλήρωσης των παρεχόμενωνπηρεσιών σε πόλεις όπως η Μαδρίτη και η Πράγα. Υποστήριξε την ανάπτυξη νέωνπηρεσιών με χρήση κινητών τηλεφώνων και internet για την παροχή επίκαιρων ταξιδιωτικών πληροφοριών, προσαρμοσμένων στις επιμέρους ανάγκες και σε πραγματικό χρόνο.

Η Επιτροπή θα εξακολουθήσει να αναπτύσσει τα πρακτικά αυτά εργαλεία και συμφωνεί με την άποψη ότι, σε ορισμένες περιπτώσεις, χρειάζεται περισσότερη ενθάρρυνση ή επιβολή. Το θέμα αυτό αφορά κυρίως τα κράτη μέλη. Η Κοινότητα καλείται να παρέμβει στην αντιμετώπιση τέτοιων ποιοτικών προβλημάτων όταν η ύπαρξη χαμηλών ποιοτικών προτύπων σε κάποιο κράτος μέλος προκαλεί δυσχέρειες στους πολίτες άλλων κρατών μελών ή στην περίπτωση που καθίσταται σημαντική η ενίσχυση στόχων παροχής δημόσιαςπηρεσίας παράλληλα με το άνοιγμα της αγοράς σε βιομηχανίες δικτύου, όπως συμβαίνει στους τομείς του ηλεκτρισμού, του φυσικού αερίου, των τηλεπικοινωνιών, των ταχυδρομικώνπηρεσιών και των δημοσίων μεταφορών.

Ως εκ τούτου, στην πρότασή της για την έκδοση κανονισμού για τις δημόσιεςπηρεσίες στις συγκοινωνίες(2), η Επιτροπή πρότεινε ποιοτικούς παράγοντες τους οποίους πρέπει να λαμβάνουνπόψη όλες οι αρχές — συμπεριλαμβανομένης της έκδοσης εισιτηρίων και της ενημέρωσης — καθώς και ελάχιστες απαιτήσεις παροχής πληροφοριών εκ μέρους των όλων φορέων.

Αργότερα στη διάρκεια του έτους, η Επιτροπή σχεδιάζει να προτείνει κανονισμό για τα δικαιώματα των καταναλωτών στις σιδηροδρομικές επιβατικές μεταφορές. Με τον κανονισμό αυτό αντιμετωπίζεται το θέμα της ενημέρωσης και αγοράς εισιτηρίων στα μέσα συγκοινωνίας στις πόλεις προορισμού των επιβατών σιδηροδρομικών μεταφορών μεγάλων αποστάσεων.

Η Επιτροπή δρομολογεί μελέτη για την ολοκλήρωση τωνπηρεσιών στις συγκοινωνίες, για την οποία θαποβάλει έκθεση πριν από το τέλος του 2003, και θα καλύπτει την έκδοση εισιτηρίων και την παροχή πληροφοριών.

Θα εξεταστεί επίσης κατά πόσονπάρχει ανάγκη κοινοτικής δράσης για την εκπόνηση κατάλληλων προτύπων.

Τα εν λόγω μέτρα στηρίζουν το στόχο της Κοινότητας για την προώθηση μιας βιώσιμης τουριστικής ανάπτυξης και προσφέρουν στους τουρίστες εναλλακτικές δυνατότητες στη χρήση του αυτοκινήτου, ενθαρρύνοντας τις εταιρίες επιβατικών μεταφορών, τους ταξιδιωτικούς πράκτορες, τους φορείς διοργάνωσης τουριστικών εκδηλώσεων, τους εκπροσώπους της βιομηχανίας τουρισμού και τους φορείς παροχής πληροφοριών σε τουρίστες να συνεργαστούν για την προσφορά ποιοτικώνπηρεσιών σε τουριστικούς προορισμούς.

Η Επιτροπή θεωρεί αξιόλογη την ιδέα ενός τυποποιημένου πακέτου που θα περιλαμβάνει την έκδοση εισιτηρίων και την παροχή πληροφοριών. Επιθυμεί να εξετάσει περαιτέρω την ιδέα αυτή — αναγνωρίζοντας ότι η διεθνής τυποποίηση θα πρέπει να παρέχει ευελιξία στις αρχές να λαμβάνουνπόψη τις τοπικές συνθήκες και τα περιφερειακά ή τοπικά πρότυπα. Θα φροντίσει όλες αυτές οι παράμετροι να συμπεριληφθούν σε μια μελέτη για την ολοκλήρωση τωνπηρεσιών στις συγκοινωνίες.

(1) www.eltis.org.

(2) ΕΕ C 151 E της 25.6.2002.